open-index/open-wikipedia-markdown huggingface dataset:
Bazelevs

**Bazelevs** (ברוסית: **Базелевс**) היא חברת הפקות סרטים רוסית.

שם החברה נגזר מהמילה היוונית למונרך ושליטיה הקדומים של אתונה, מקדוניה וספרטה: בסילוס (Βασιλεύς).

החברה נוסדה על ידי הבמאי הרוסי-קזחי טימור בקממבטוב. החברה הפיקה סרטים כגון *האירוניה של הגורל 2*, *[[משמר הלילה (סרט, 2004)|משמר לילה]]*, משמר היום ושוברי קופות שונים, לרבות סדרת סרטי עצי אשוח.

החברה הייתה מעורבת בהפקת סרט האנימציה *[[9 (סרט)|9]]*, אשר היה מועמד לפרס סרט האנימציה הטוב ביותר בשנת 2010 בפרסי גילדת המפיקים של אמריקה.

## רשימה סרטים שהופקו על ידי Bazelevs
* הזירה (2001)
* GAZ - מכונית רוסית (2003)
* משמר הלילה (2004)
* משמר יום (2006)
* צחוק הגורל 2 (2007)
* 9 (2009)
* מבוקש (2008)
* ברק שחור (2009)
* אפולו 18 (2011)
* קיקוריקי: הקבוצה הבלתי מנוצחת (2011)
* עצי אשוח (2010)
* עצי אשוח 2 (2011)
* צרות טובות (2011)
* שעת האופל (2011)
* אברהם לינקולן: צייד ערפדים (2012)
* רבותי, בהצלחה! (2012)
* מלכת השלג (2012)
* עצי אשוח 3 (2013)
* עצי אשוח 1914 (2014)
* הסר חבר (2016; קופרודוקציה עם בלמהאוס הפקות האמריקאית)
* עצי אשוח פרוותיים (2015)
* הוא דרקון (2015)
* הארדקור הנרי (2016)
* בן-חור (2016)
* עצי אשוח 5 (2016)
* מעבר לכוכבים (2017)
* עצי אשוח חדשים (2017)
* דיוקן (2018)
* דביאטאייב (2021)

## ראו גם
* Central Partnership

## קישורים חיצוניים
* 

* 

קטגוריה:חברות רוסיות להפקת סרטים
יחסי ישראל–סמואה

[ממוזער|נשיא מדינת ישראל [ראובן ריבלין לצד ראש ממשלת סמואה טואילאפה איונו סאיללה מליילגאוי בעת פסגה של ריבלין עם מנהיגים ממדינות באוקיינוס השקט שהתקיימה בפיג'י, 2020]]
**יחסי ישראל–סמואה** הם היחסים הדיפלומטיים הרשמיים שמתקיימים בין מדינת ישראל לבין מדינת סמואה העצמאית אשר נכונו לראשונה באופן רשמי בשנת 1977.

לישראל אין נציגות דיפלומטית קבועה בסמואה לכן שגרירות ישראל בניו זילנד אמונה על ענייניה.

## היסטוריה
יחסים דיפלומטיים בין שתי המדינות נכונו בשנת 1977 (על פי משרד החוץ של סמואה היחסים נכונו ב-30 במאי 1972). מאז כינון היחסים, שתי המדינות משתפות פעולה בתחומי הפיתוח, זכויות האדם, מאבק נגד העוני, טרור, ארגוני פשיעה חוצי גבולות, שינויי האקלים ועליית מפלס הים. בעיית עליית מפלס הים היא רלוונטית במיוחד עבור מדינות האיים באוקיינוס השקט.

בשנת 1991, סמואה נמנתה בין המדינות אשר יזמו את החלטה 4686 של העצרת הכללית של האו"ם, אשר ביטלה את החלטה 3379, שקבעה כי ציונות היא צורה של גזענות.

בספטמבר 2014, ביקר באפיה בירת סמואה סגן שר החוץ צחי הנגבי בליווי שגריר ישראל בוולינגטון יוסף ליבנה. הביקור נערך במסגרת ועידה בהשתתפות משלחות מעשרות מדינות, במטרה לסייע לתושבי האיים הקטנים בקריביים ובאזור אוקיאניה.

בשנת 2016, שגריר ישראל בניו זילנד יצחק גרברג הגיש את כתב האמנתו לנשיא סמואה טופוגה אפי.

בתחילת 2017 חבר הפרלמנט הסמואי אלאיסה ספולנה מואנאנו קרא לממשלת ארצו "תמיד לעמוד לצד ישראל, לא משנה מה". דוגמה נוספת לשיתוף פעולה בין שתי המדינות היא ההסכם שנחתם ופוטר את אזרחי שתי המדינות מצורך באשרות שהייה.

במרץ 2019 ביצע ראש ממשלת ישראל בנימין נתניהו פגישה עם ראש ממשלת סמואה טואילאפה איונו סאיללה מליילגאוי אשר במהלכה נחתם הסכם פטור מאשרות כניסה לתיירים.

בסוף אותה שנה יצאה משלחת של רופאים מבית החולים שיבא בעקבות התפרצות נגיף החצבת.

בפברואר 2020, טואילאפה איונו סאיללה מליילגאוי קיים פגישה עם נשיא מדינת ישראל ראובן ריבלין במהלכה השתתפו בוועידה של מדינות האוקיינוס השקט בפיג'י לצד מנהיגים מדינים נוספים מרחבי האזור.

במאי 2023 שגריר ישראל בניו זילנד, רן יעקובי, הגיש כתב האמנתו וקיים ביקור רשמי ראשון בסמואה.

בינואר 2026 ראש ממשלת סמואה לאאולי לאואטאה שמידט הודיע כי מדינתו תפתח שגרירות בירושלים.

## נציגויות דיפלומטיות
* ישראל אינה מיוצגת בסמואה, הן בדרג השגרירות והן בדרג הקונסולרי. ישראל האמינה את שגרירותה שבוולינגטון, בירת ניו זילנד הסמוכה, על סמואה.
* סמואה אינה מיוצגת בישראל בדרג השגרירות. סמואה מיוצגת בישראל בדרג הקונסולרי באמצעות קונסול כבוד, אשר מקום מושבו בחיפה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סנטרל פרטנרשיפ

**"סנטרל פרטנרשיפ"** (ברוסית: **Централ Партнершип**) היא חברת הפקות והפצת סרטים רוסית שנוסדה בשנת 1995.

## היסטוריה
ממוזער|סמל החברה בעבר 
"סנטרל פרטנרשיפ" החלה את דרכה כמפיצת תוכן טלוויזיוני בשנים 1995–2000 ובהדרגה החלה להיות מעורבת גם בהפצת סרטי קולנוע וסרטי וידאו למדיה הביתית. כיום היא מפיצת התוכן הטלוויזיוני הגדולה ביותר ברוסיה ומפיצה הסרטים העצמאית המובילה בתחומה.

החברה הייתה אחראית להפצתם ברוסיה של סרטי קולנוע מוצלחים כדוגמת ואן הלסינג, מר וגברת סמית', אמלי, אסטריקס ואובליקס: המשימה קלאופטרה, הפסיון של ישו, אפוקליפטו, סדרת אגרוף הצללים, כלב זאב, טאראס בולבה והמגונדרים. החברה אף השיקה מותג של הפצת סרטים עצמאיים.

בשנת 2002 החלה החברה בהפקה עצמאית של סרטים עלילתיים. כיום, "סנטרל פרטנרשיפ" היא מובילת השוק בתחום הפקות הסרטים.

מלבד יצירת תוכן קולנועי "סנטרל פרטנרשיפ" גם מפיקה סדרות טלוויזיה (כמו האמן ומרגריטה, דוקטור ז'יוואגו, עגל הזהב, האחים קרמזוב, איסאייב וליקווידציה).

"סנטרל פרטנרשיפ" עוסקת באופן פעיל בקידום הקולנוע הרוסי בחו"ל.

בנובמבר 2005 נרכשה "סנטרל פרטנרשיפ" על ידי ProfMedia, אחת מחברות החזקות התקשורת הגדולות ברוסיה. ProfMedia מנהלת מספר מותגים ידועים, כולל: תחנות טלוויזיה כמו TV3', 'MTV רוסיה" ו-"2x2'; תחנות הרדיו 'Avtoradio', 'רדיו אנרגיה', 'רדיו Alla', 'Yumor FM'; רשת אולמי הקולנוע "סינמה פארק"; בית ההוצאה לאור Afisha; פורטלי האינטרנט Rambler.ru, Lenta.ru, Afisha.ru, 101.ru ואחרים.

בשנת 2007 "סנטרל פרטנרשיפ" הפכה למחזיקת זכויות התוכן הגדולה ביותר במדינה ובכוונה החברה להקים ספריית סרטים משלה.

כיום, "סנטרל פרטנרשיפ" בעלת הזכויות על יותר מ-1,400 כותרים ו-4,000 שעות של סדרות טלוויזיה.

בינואר 2009 "סנטרל פרטנרשיפ" הפכה למפיצה הרשמית של פרמאונט ברוסיה ומדינות חבר העמים (לא כולל אוקראינה). הסרטים ששוחררו לאקרנים על ידי סרטי פרמאונט ו"סנטרל פרטנרשיפ" זוכים להצלחה קבועה בקופות. שרק לנצח, סרט אנימציה קומית שובר קופות (שהופק על ידי דרימוורקס) צבר את הרווח הגדול ביותר בסוף השבוע הראשון אי פעם בהיסטוריה של הקולנוע הרוסי. יתר על כן, זהו סרט האנימציה הרווחי ביותר של כל הזמנים ברוסיה.

## סדרות טלוויזיה וסרטים נודעים

## קישורים חיצוניים

* 

* "סנטרל פרטנרשיפ" ב-IMDb

קטגוריה:גזפרום מדיה
קטגוריה:חברות רוסיות להפקת סרטים
בוריס רזינסקי

**בוריס דוידוביץ' רזינסקי** (ברוסית: **Борис Давидович Разинский **; 12 ביולי 1933 – 6 באוגוסט 2012) היה כדורגלן יהודי-סובייטי ששיחק בעמדות השוער בקבוצות צמרת של ליגת העל הסובייטית כמו: צסק"א מוסקבה, ספרטק מוסקבה, דינמו קייב ובנבחרת ברית המועצות. אחרי סיום קריירת המשחק פנה לקריירת אימון.

## ביוגרפיה
בוריס רזינסקי נולד למשפחה יהודית בשנת 1933 בעיירה לוברצי שבקרבת מוסקבה. אביו היה קצין בחיל האוויר הסובייטי.

### קריירת כדורגלן
בוריס הצעיר החל את קריירת הכדורגל שלו בקבוצת הנוער של העיר טולה. הוא שיחק בקבוצה גם בתפקיד של שוער וגם בתפקיד של חלוץ. בשנת 1951 החל ללמוד חינוך גופני באוניברסיטה במוסקבה ובמקביל שיחק בקבוצת המילואים של צסק"א. לאחר מכן שיחק תקופה קצרה בתור שוער מחליף בקבוצת ספרטק מוסקבה ובשנת 1954 חזר לצסק"א. הוא שובץ כשוער בהרכב קבוע של הקבוצה ושיחק בה 7 עונות. בשנת 1961 עזב את צסק"א. ב-9 שנים הבאות שיחק בקבוצות שונות של הליגה הסובייטית - בחלקן שיחק כשוער ובחלקן כחלוץ.

#### נבחרת
רזינסקי שיחק בנבחרת ברית המועצות ובנבחרת האולימפית של המדינה. הוא היה מחליפו של גדול שוערי ברית המועצות בכל הזמנים, לב יאשין, ולא זכה לדקות משחק רבות. בשנת 1956 חבר בסגל הנבחרת האולימפית באולימפיאדת מלבורן שזכתה במדליית זהב. הוא השתתף רק במשחק אחד בטורניר. (בשאר המשחקים הגן לב ישין על שער הנבחרת).

### קריירת אימון
בתחילת שנות ה-70 עבד רזינסקי כמאמן. הוא אימן קבוצת חובבים ולאחר מכן, למשך תקופה קצרה היה עוזר מאמן של צסק"א. בשנת 1974 פוטר מצסק"א. למשך תקופה ארוכה לא עסק באופן פעיל בכדורגל ועבד בעבודות מזדמנות שונות. רק בשנת 1999, כאשר יצא לפנסיה, חזר לעסוק באימון קבוצות. במשך כ-3 שנים היה עוזר מאמן בכמה קבוצות מהליגות הנמוכות ברוסיה.

בוריס רזינסקי נפטר במוסקבה ב-6 באוגוסט 2012 בגיל 79.

## תארים
* מקום ראשון באולימפיאדת מלבורן
* אליפות ברית המועצות : 1953
* הגביע הסובייטי: 1955

## קישורים חיצוניים

* כתבה על רזינסקי באתר eurosport (אנגלית)
* 

קטגוריה:כדורגלנים יהודים
קטגוריה:יהודים סובייטים
קטגוריה:ספורטאים יהודים רוסים
קטגוריה:מאמני כדורגל רוסים
קטגוריה:מאמני כדורגל יהודים
קטגוריה:חלוצי כדורגל יהודים
קטגוריה:חלוצי כדורגל רוסים
קטגוריה:שוערי כדורגל סובייטים
קטגוריה:שוערי כדורגל יהודים
קטגוריה:כדורגלנים סובייטים
קטגוריה:כדורגלני צסק"א מוסקבה
קטגוריה:כדורגלני ספרטק מוסקבה
קטגוריה:כדורגלני דינמו קייב
קטגוריה:כדורגלני מטאלורג ליפצק
קטגוריה:כדורגלני צ'רנומורץ אודסה
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מלבורן (1956)
קטגוריה:אלופים אולימפיים סובייטים: כדורגל
קטגוריה:אלופים אולימפיים יהודים
קטגוריה:כדורגלני אררט ירוואן
קטגוריה:סובייטים שנולדו ב-1933
קטגוריה:רוסים שנפטרו ב-2012
עונת 1993/1994 בסרייה א'

**עונת 1993/1994 בסרייה א**' הייתה העונה ה-92 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 באוגוסט 1993 והסתיימו ב-1 במאי 1994. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

רג'אנה, קרמונזה, פיאצ'נצה ולצ'ה היו הקבוצות שעלו מהליגה השנייה.

מילאן זכתה באליפות בפעם ה-14 בתולדות המועדון ובפעם השלישית ברציפות.  

בסיום העונה, ב-21 באוגוסט 1994 נערך משחק של הסופר קאפ האיטלקי בו מילאן ניצחה את סמפדוריה 1:1 בסיום המשחק, 4:3 בבעיטות עונשין וזכתה בגביע.

בסיום העונה לסרייה ב' ירדו פיאצ'נצה, אודינזה, אטאלנטה ולצ'ה. במקום הקבוצות שירדו לסרייה א' העפילו פיורנטינה, בארי, ברשה ופדובה. 

## טבלת הליגה

## כדורגלנים מצטיינים
ג'וזפה סיניורי שחקנה של לאציו, כבש 23 שערים וזכה בתואר מלך השערים. זאת בפעם השנייה בקריירה.

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
בית ספר ניב תל אביב

ממוזער|שמאל|250px|בית ספר ניב תל אביב
בית הספר **ניב** נוסד בתל אביב בשנת 1960 ומשמש כבית ספר לחירשים וכבדי שמיעה עם צרכים נוספים. 
בית הספר מיועד לתלמידים מ-35 רשויות שונות בגוש דן, ולומדים בו 93 תלמידים ב-12 כיתות, מגיל 6 עד 21.

הלימודים בבית הספר מתקיימים משעה 8:00 עד שעה 14:30, בהתאם לכיתות.

צוות בית הספר כולל מורים חירשים, והפסיכולוגית בבית הספר היא כבדת שמיעה. לצד הצוות המקצועי, פועלות כסייעות בנות שירות לאומי ומתנדבות, העוזרות לתלמידים בלימודיהם.

יועצת בית הספר, מירה ינוביץ, מספקת לתלמידים ולהוריהם חינוך מיני והדרכה.

מטרת בית הספר היא שהתלמידים ישתלבו בחברה השומעת ובתרבות החירשים ויעבדו. לשם כך מפתח בית הספר את כישורי השפה, יכולות התקשורת והכישורים הקוגניטיביים של התלמידים החירשים וכבדי השמיעה.

בית הספר מספק לתלמידים נגישות מלאה על ידי טכנולוגיית המחשוב, למען תקשורת ועבודה עצמאית ושיתופית.

## קישורים חיצוניים

*
* שירות לאומי בבית ספר ניב
* הפניית מתנדבות לבית ספר ניב על ידי עמותת 'רוח טובה'
* 

## הערות שוליים

ניב
ניב תל אביב
נשיא סנגל

**נשיא רפובליקת סנגל** (בצרפתית: **Président de la République du Sénégal**) הוא ראש המדינה של סנגל. על פי חוקת סנגל, שאומצה בשנת 2001 במשאל עם, הנשיא נבחר לתקופת כהונה של חמש שנים. ב-2008 שונה סעיף זה בחוקה, ועל פיו הוארכה תקופת הכהונה של הנשיא לשבע שנים, כפי שהיה לפני 2001, אם כי הנשיא שכיהן מאז 2012, מאקי סאל, הביע את שאיפתו לשנות בחזרה את הסעיף כך שאורך כהונת הנשיא ישונה בחזרה לחמש שנים. ב-2 באפריל 2024 סיים סאל את כהונתו ובמקומו הושבע בסירו דיומיי פיי כנשיא.

## סמכויות

הנשיא בסנגל הוא לא רק ראש המדינה, אלא גם ממלא תפקיד מרכזי בעיצוב המדיניות והכיוון של המדינה. החוקה הסנגלית מעניקה לנשיא סמכויות נרחבות, אך גם מגדירה את מסגרת פעילותו.

**תפקידים עיקריים:**

* קובע את מדיניות החוץ של סנגל ומקיים יחסים דיפלומטיים עם מדינות אחרות..
* מייצג את סנגל בפורומים בינלאומיים, וחותם על אמנות בינלאומיות
* מעניק כתבי אמנה לשגרירים.
* המפקד העליון של הכוחות המזוינים.
* שמש כסמל לאחדות הלאומית ומייצג את האינטרסים של העם.
* אחראי על יישום הרפורמות המדיניות והחברתיות שהמדינה זקוקה להן.
* חותם על חוקים שעוברים באספה הלאומית.
* יכול להטיל וטו על חוקים, אך האספה יכולה לבטל את הווטו ברוב גדול.

* ממנה את ראש הממשלה ואת השרים.
* ממנה שופטי בית המשפט העליון 
* .ממנה את נגידי הבנק המרכזי.

* רשאי להעניק חנינה לעבריינים ולהקל בעונשים.

* יכול להכריז על מצב חירום במקרה של איום על הביטחון הלאומי.

[ממוזער|ארמון הרפובליקה מעונו של נשיא סנגל ,[דקר (עיר)|דקר]]

## נשיאי סנגל

## קישורים חיצוניים

* 

## הערות שוליים

*
ולדימיר יורובסקי

**ולדימיר יורובסקי** (ברוסית: **Владимир Михайлович Юровский**; נולד ב-4 באפריל 1972 במוסקבה) הוא מנצח רוסי ממוצא יהודי. כיום הוא מנצח ראשי של תזמורת רדיו ברלין ושל התזמורת הממלכתית של בוואריה.

יורובסקי נחשב לאחד המנצחים המבוקשים ביותר בעולם. בין השנים 2001–2013 כיהן כמנהל המוזיקלי של פסטיבל גליינדבורן. ב-2003 מונה למנצח אורח ראשי של התזמורת הפילהרמונית של לונדון, ובספטמבר 2007 היה למנצחה הראשי של תזמורת זו. ירובסקי סיים את תפקידו בלונדון ב-2021.

הוא משמש אמן ראשי של תזמורת עידן הנאורות ומנהל אמנותי של התזמורת הסימפונית הממלכתית של רוסיה.

בעבר כיהן יורובסקי כקפלמייסטר ראשי של האופרה הקומית בברלין (2001-1997), כמנצח אורח ראשי של תיאטרו קומונאלה די בולוניה (2003-2000) וכמנצח אורח ראשי של התזמורת הרוסית הלאומית (2009-2005).

ולדימיר יורובסקי מופיע דרך קבע עם רבות מהתזמורות המובילות באירופה ובצפון אמריקה, בהן הפילהרמונית של ברלין, התזמורת הפילהרמונית של אוסלו, תזמורת הקונצרטחבאו, תזמורת פילדלפיה, התזמורת הסימפונית של שיקגו, תזמורת טונהאלה, התזמורת הפילהרמונית הישראלית, התזמורת הקאמרית מאהלר, התזמורת הסקסונית הממלכתית של דרזדן ועוד.

יורובסקי ניצח על הפקות אופרה במטרופוליטן אופרה בניו יורק, באופרה הלאומית הוולשית, באופרה הלאומית של פריז, בלה סקאלה במילאנו, בתיאטרון בולשוי, בזמפר-אופרה בדרזדן, ובפסטיבל גליינדבורן.

הקלטותיו כוללות את הקלטת הבכורה של הקנטטה "גלות" מאת גאיה קנצ'לי, אופרות, וכן יצירות תזמורתיות רבות עם התזמורת הרוסית הלאומית והתזמורת הפילהרמונית של לונדון.

פעילותו כמנהל מוזיקלי של פסטיבל גליינדבורן תועדה על גבי תקליטורים ודי.וי.די. של ההפקות של "סינדרלה" מאת רוסיני, ג'אני סקיקי מאת פוצ'יני, העטלף מאת יוהאן שטראוס, דון ג'ובאני מאת מוצרט, ו"האביר הַכִּילַי" מאת רחמנינוב, בניצוחו.

על גבי DVD ראו אור גם האופרה הנזל וגרטל של הומפרדינק, שעליה ניצח במטרופוליטן בניו יורק, הקונצרט הראשון שלו כמנצח ראשי של התזמורת הפילהרמונית של לונדון, וקונצרטים עם תזמורת עידן הנאורות ועם התזמורת הקאמרית של אירופה.

בשנת 2016 הוענק לו תואר דוקטור כבוד על ידי הקולג' המלכותי למוזיקה שבלונדון. כמו כן הוא הוזכר כאחד מארבעה שעשויים להחליף את זובין מהטה בתזמורת הפילהרמונית הישראלית באוקטובר 2019. בסופו של דבר התמנה לתפקיד להב שני.

איליץ' ריבאס הוא בין תלמידיו.

## קישורים חיצוניים

* 

* 

קטגוריה:מנצחים יהודים רוסים
קטגוריה:מנצחי אופרה
קטגוריה:רוסים שנולדו ב-1972
קיזומבה

**קיזומבה** (בפורטוגזית: **Kizomba**) הוא מונח המתאר סוגה מוזיקלית וסגנון ריקוד שמקורו באנגולה של שלהי שנות ה-70 של המאה ה-20 ותחילת שנות ה-80. מוזיקת הקיזומבה היא מוזיקה מודרנית המשלבת מקצב אפריקאי ומתאפיינת במקצב איטי ורומנטי. השם לקוח משפת הקימבונדו, אחת השפות המדוברות באנגולה, ומשמעותו "מסיבה".

## היסטוריה
הניצנים ראשונים של ריקוד הקיזומבה היו בשנות ה-70 המאוחרות באפריקה, בעיקר במדינות אנגולה וכף ורדה אשר קיבלו עצמאות בשנת 1975, לאחר שנים שהיו תחת שליטה קולוניאלית של פורטוגל. מוזיקת הקיזומבה הושפעה מריקוד ומוזיקת הסמבה (**Semba**), הריקוד המסורתי של אנגולה, וכן ממקצבים אירופאיים שחדרו לאזור בזמן התקופה הקולוניאלית. אך שבעוד מוזיקת הסמבה מתאפיינת במקצב מהיר, מוזיקת הקיזומבה מתאפיינת במקצב איטי רומנטי ואף חושני יותר. מרבית שירי הקיזומבה הם בשפה הפורטוגזית אך עקב העלייה בפופולריות של הקיזומבה, ניתן למצוא שירי קיזומבה במגוון שפות. מוזיקאים מובילים בז'אנר הקיזומבה הם: נלסון פרייטס, מיקה מנדז, אטים, C4 פדרו, אנסלמו ראלף, קאלו פסקואל. 

## ריקוד הקיזומבה
ריקוד הקיזומבה הוא ריקוד זוגי בו הגבר נדרש למיומנות הובלה גבוהות על מנת לשמור על קצב נכון ועל איזון המשקל עם הבחורה. מצב הבסיס של הריקוד הוא עמידה צמודה של הגבר המוביל מול האישה המובלת, חזה מול חזה. ההובלה נעשית מהחזה, כשיד ימין של הגבר עוטפת את גב הבחורה ומשמשת כמסגרת תומכת להובלה. יד שמאל של הגבר אוחזת ביד ימין של הבחורה ואינה משפיעה כלל על הריקוד. כאמור, ריקוד הקיזומבה הוא איטי והוא מורכב מצעדים מדויקים ו"רובוטיים", תוך כדי דריכה חזקה של כף הרגל על הרצפה. הריקוד הוא רומנטי במהותו ומעביר רגש בין הרוקדים, אך הוא יכול להיות אף בעל אופי חושני. ריקוד הטרשינייה, ממשפחת ריקוד הקיזומבה, הוא למעשה הגרסה החושנית המובהקת של הקיזומבה. רקדני קיזומבה פופולריים הם: שרה לופז (ספרד), אלביר (ספרד), טוני פירטה (צרפת), מורנסו (אנגולה). 

## פופולריות
ריקוד הקיזומבה זוכה לפריחה. מוקדים מרכזיים בהן הריקוד זוכה לפופולריות עצומה הן בצרפת ופורטוגל ובמדינות מזרח אירופה רבות, בעיקר בקרב מדינות יוצאות ברית המועצות, כגון: רוסיה, ליטא, אוקראינה, לטביה. מדינות נוספות בהן הריקוד צובר תאוצה הן מדינות סקנדינביה, גרמניה, ספרד, ארצות הברית.

## קיזומבה בישראל
ריקוד הקיזומבה נכנס לישראל בעשור השני של המאה ה-21, אך לא זכה לפופולריות גדולה. עם זאת, החלה התעוררות וניתן לראות את הריקוד במגוון מועדוני ריקוד לטיניים (אף על פי שהריקוד עצמו אינו לטיני) וכן בפסטיבלי מוזיקה לטינית המתקיימים במהלך השנה באילת ובמוקדים אחרים בארץ.

## ראו גם
* מוזיקה אפריקאית

## קישורים חיצוניים

* מוזיקת קיזומבה, באתר יוטיוב
* ריקוד קיזומבה, באתר יוטיוב

## הערות שוליים

2017 07
קטגוריה:אתנומוזיקולוגיה
קטגוריה:סגנונות מוזיקליים
קטגוריה:אנגולה: תרבות
קטגוריה:מוזיקה אפריקאית
עונת 1995/1996 בסרייה א'

**עונת 1995/1996 בסרייה א**' הייתה העונה ה-94 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-27 באוגוסט 1995 והסתיימו ב-12 במאי 1996. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

פיאצ'נצה, אודינזה, ויצ'נצה ואטאלנטה היו הקבוצות שעלו מהליגה השנייה.

מילאן זכתה באליפות בפעם ה-15 בתולדות המועדון ובפעם השלישית ברציפות.  

בסיום העונה, ב-25 באוגוסט 1996 נערך משחק של הסופר קאפ האיטלקי בו מילאן הפסידה 1:0 פיורנטינה שזכתה בגביע.

בסיום העונה לסרייה ב' ירדו בארי, טורינו, קרמונזה ופדובה. במקום הקבוצות שירדו לסרייה א' העפילו בולוניה, ורונה, פרוג'ה ורג'אנה. 

## טבלת הליגה

## כדורגלנים מצטיינים
ג'וזפה סיניורי שחקנה של לאציו ואיגור פרוטי שחקנה של בארי כבשו 24 שערים וזכו בתואר מלך השערים. לג'וזפה סיניורי זו הייתה הזכייה השלישית בקריירה.

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
עונת 1996/1997 בסרייה א'

**עונת 1996/1997 בסרייה א**' הייתה העונה ה-95 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-8 בספטמבר 1995 והסתיימו ב-1 ביוני 1997. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

בולוניה, ורונה, פרוג'ה ורג'אנה היו הקבוצות שעלו מהליגה השנייה.

יובנטוס זכתה באליפות בפעם ה-24 בתולדות המועדון.  

בסיום העונה, ב-23 באוגוסט 1997 נערך משחק של הסופר קאפ האיטלקי בו יובנטוס ניצחה את ויצ'נצה 1:0 וזכתה בגביע.

בסיום העונה לסרייה ב' ירדו קליארי, פרוג'ה, ורונה ורג'אנה. במקום הקבוצות שירדו לסרייה א' העפילו ברשה, אמפולי, לצ'ה ובארי. 

## טבלת הליגה

## כדורגלנים מצטיינים
פיליפו אינזאגי שחקנה של אטאלנטה כבש 24 שערים וזכה בתואר מלך השערים. 

החל משנת 1997 התאחדות הכדורגל האיטלקית החלה להעניק פרסים לשחקנים מצטיינים:

* כדורגלן השנה - רוברטו מאנצ'יני, סמפדוריה
* כדורגלן זר של השנה - זינדין זידאן (), יובנטוס
* כדורגלן איטלקי של השנה - רוברטו מאנצ'יני, סמפדוריה
* שוער השנה - אנג'לו פרוצי, יובנטוס

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1997 באיטליה
רוקסנה מאתיי

**רוקסנה מאתיי** (ברומנית: **Roxana Matei**; 1926 – 16 ביולי 2011) הייתה זמרת מוזיקה פופולרית רומנית, שכונתה "קול הזהב של שנות החמישים".

## ביוגרפיה
רוקסנה מאתיי נולד בבוקרשט שברומניה, במשפחת אינטלקטואלים. בנעוריה נמשכה לסרטים המוזיקליים האמריקאים, למוזיקה של ג'ורג' גרשווין, אירווינג ברלין, קול פורטר, לסגנונות הבלוז והסווינג ולביצועי זמרות כמו אלה פיצג'רלד, דוריס דיי וקטרינה ולנטה.

מאתיי הופיעה לראשונה על בימת חובבים, ב-1955, במופע של "I.P.S.R. zâmbeşte" (I.P.S.R. מחייכת), שאורגן על ידי מכון תכנון. מאתיי הופיעה עם קטעי ג'אז אמריקאיים וזכתה לתגובות חזקות מאוד של קהל נלהב. הצלחה זו הובילה לכך שהרכבים מוזיקליים שונים הציעו לה להיות הסולנית שלהם. הקריירה שלה, ברדיו, בטלוויזיה, בתיאטרון ובהקלטות, פרחה. היא יצאה לסיבובי הופעות ברחבי רומניה, אך גם בארצות זרות. הביצוע שלה לשיר "דקה אחת" (Un minut), אותו היא שרה בפתיחת המופע של הזמר השווייצרי ויקו טוריאני, היה ללהיט של 1958 ברומניה. הביצוע שלה לשיר אחר (Pomul cu vrăbii) היה הלהיט של שנת 1960. ברפרטואר שלה היו כמאה שירים, מרביתם ברומנית, אך גם באיטלקית, בצרפתית ובאנגלית.

ב-1972 עזבה מאתיי את רומניה והתיישבה בגרמניה המערבית. השלטונות הקומוניסטים של רומניה הגיבו בהפסקה מוחלטת של השמעתה והרחקת התקליטים שלה מהחנויות. מאתיי חיה הרחק מהמופעים ומהעיתונים בגרמניה המערבית עד מותה בעיר קלן. גופתה, בהתאם לציווי שלה, נשרפה והאפר נשלח לקרובת משפחה שלה בקנדה.

## קישורים חיצוניים

* Roxana Matei 
* Roxana Matei 
* Roxana Matei, o voce de aur în anii ’50 רוקסנה מאתיי, קול זהב בשנות החמישים 
* Un minut הלהיט של רוקסנה מאתיי בשנת 1958 

קטגוריה:זמרות רומניות
קטגוריה:ילידות 1926
קטגוריה:רומנים שנולדו ב-1926
קטגוריה:נפטרות ב-2011
קטגוריה:נפטרים ב-2011
וונמי מוסקו

**ווּנְמִי מוֹסָקוּ** (באנגלית: **Wunmi Mosaku**; נולדה ב-31 ביולי 1986) היא שחקנית אנגלייה ילידת ניגריה. מוכרת מהופעתה בתפקיד ג'וי במיני-סדרה "מוזס ג'ונס" של ערוץ BBC Two משנת 2009, ובתפקיד הולי לוסון בסדרה "ורה" של רשת ITV בשנים 2011 עד 2012. ב-2017 זכתה בפרס באפט"א לטלוויזיה לשחקנית המשנה הטובה ביותר על הופעתה בדמות גלוריה טיילור בסרט הטלוויזיה "Damilola, Our Loved Boy".

## ביוגרפיה
מוסקו נולדה בזריה שבניגריה להורים פרופסורים משבט היורובה. בגיל שנה היגרה עימם למנצ'סטר באנגליה. היא למדה בבית הספר התיכון "Trinity Church of England" ובקולג' Xaverian. במשך 11 שנים שרה במקהלת בנות במנצ'סטר.

ב-2007 סיימה את לימודיה באקדמיה המלכותית לאמנות הדרמה. 

## קריירה
הופעת הבכורה שלה על הבמה הייתה בהפקה של המחזה "The Great Theatre of the World" מאת פדרו קלדרון דה לה ברקה. מאז הופיעה במחזה "Rough Crossings" המבוסס על ספרו של סיימון שאמה בבימויו של רופרט גולד בתיאטרון ליריק המרסמית'; במחזה "The Vertical Hour" מאת דייוויד הר, ובמחזה "Truth and Reconciliation" שניהם בתיאטרון רויאל קורט, ובמחזה "Mules" בתיאטרון יאנג ויק. ב-2009 שיחקה במחזה "קתרינה" המספר את סיפורם של שישה ניצולים מהוריקן קתרינה שפגע בניו אורלינס באוגוסט 2005. מוסקו לוהקה לתפקיד סופי בליהוק המקורי של המחזה "Ruined" מאת לין נוטג' בתיאטרון אלמיידה אבל נאלצה לעזוב בגלל פציעה.

ב-2008 הופיעה בתערוכה הראשונה בסדרת UNDEREXPOSED בגלריית הדיוקנאות הלאומית בלונדון שנועדה להבליט אישים שחורים כמודלים לחיקוי ולהציג את הכישרונות הקיימים בקרב הקהילה השחורה בבריטניה. תמונתה הוצגה ב-Commercial Way בפקהם שבלונדון כחלק מהתערוכה. ב-2009 כיכבה בסדרה "מוזס ג'ונס" של ערוץ BBC Two עליה זכתה בפרס השחקנית הטובה ביותר במיני-סדרה בפסטיבל פיקשן ברומא.

מוסקו הופיעה בשער המגזין Screen International ביוני-יולי 2009 כאחת הכוכבות הגדולות של המחר. ב-2011 הופיעה בשער מגזין Nylon.

ב-2010 נמנתה כאחת מ"שבע הפנים החדשות" בפסטיבל הסרטים הבינלאומי בטורונטו על משחקה בסרט הטלוויזיה "I Am Slave". בסרט היא משחקת את מליה, נערה שנחטפה מהכפר שלה בסודאן ונמכרה לעבדות. סרט זה מבוסס על חייה של מנדה נאזר. על הופעתה בסרט זכתה בפרס השחקנית הטובה ביותר בפסטיבל סרטי שחורים בברמינגהאם, פרס ההופעה הטובה ביותר בפרסי גיוון תרבותי (Cultural Diversity Awards), והשחקנית הטובה ביותר ב-Screen Nation Awards. ב-2011 הצטרפה לצוות השחקנים של הסדרה "ורה" והופיעה בתפקיד הולי לוסון. אחרי שנה עזבה את הסדרה.

ב-2015 שיחקה בתפקיד קוונטינה, פקחית תנועה, במיני-סדרה של ה-BBC "קפיטל" המבוססת על רומן באותו שם מאת ג'ון לנקסטר. ב-2016 הופיעה בפרק "Playtest" בסדרה "מראה שחורה".

מוסקו זכתה בשנת 2017 בפרס באפט"א לטלוויזיה על הופעתה בתפקיד גלוריה טיילור בסרט הטלוויזיה "Damilola, Our Loved Boy".

בשנת 2017 שיחקה בתפקיד משני בסדרת הטלוויזיה "סוף הפאקינג עולם".

## פילמוגרפיה

### קולנוע

### טלוויזיה

## תפקידים ברדיו
* Drama on 3: The Vertical Hour בתפקיד טרי שולס (2008)
* Drama on 4 Normal and Nat בתפקיד שאניס (2009)
* Drama on 4 Amazing Grace בתפקיד גרייס (2010)

## פרסים ומועמדויות

## קישורים חיצוניים

* וונמי מוסקו באתר TV.com

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:מהגרות מניגריה לממלכה המאוחדת
קטגוריה:בריטיות שנולדו ב-1986
קטגוריה:בריטים שנולדו ב-1986
עונת 1994/1995 בסרייה א'

**עונת 1994/1995 בסרייה א**' הייתה העונה ה-93 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-4 בספטמבר 1994 והסתיימו ב-4 ביוני 1995. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

פיורנטינה, בארי, ברשה ופדובה היו הקבוצות שעלו מהליגה השנייה.

יובנטוס זכתה באליפות בפעם ה-23 בתולדות המועדון ובפעם השלישית ברציפות.  

בסיום העונה, ב-17 בינואר 1996 נערך משחק של הסופר קאפ האיטלקי בו יובנטוס ניצחה את פארמה 1:0 וזכתה בגביע.

בסיום העונה לסרייה ב' ירדו גנואה, פוג'ה, רג'אנה וברשה. במקום הקבוצות שירדו לסרייה א' העפילו פיאצ'נצה, אודינזה, ויצ'נצה ואטאלנטה. 

## טבלת הליגה

## כדורגלנים מצטיינים
גבריאל בטיסטוטה (), שחקנה של פיורנטינה, כבש 26 שערים וזכה בתואר מלך השערים. 

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
פוג'ה (כדורגל)

**פוג'ה** (באיטלקית: **Foggia Calcio**) הוא מועדון כדורגל איטלקי המייצג את העיר פוג'ה שבאיטליה.  נכון לעונת  המועדון משחק בסרייה ג', הליגה השלישית בחשיבותה באיטליה. 

המועדון הוקם בשנת 1920 ושיחק בליגות הנמוכות. בשנת 1957 הוא התאחד עם קבוצה אחרת של העיר ותוך מספר שנים עלה לסרייה ב'. בעונת 1963/1964 המועדון העפיל לראשונה לסרייה א'. במהלך המחצית השנייה של המאה ה-20 המועדון נדנד בין סרייה א' לבין סרייה ב' ואף למספר עונות ירד לליגה השלישית. תקופת הזוהר של המועדון הייתה במחצית הראשונה של שנות ה-90 כאשר הוא שיחק בסרייה א' שלוש עונות ברציפות.

לאחר ירידה לסרייה ב' בעקבות עונת 1995/1996 הלא מוצלחת, המועדון ירד לליגה השלישית. לאחר עונת 2003/2004 הוא התפרק. הוא הוקם מחדש אך ללא הצלחה יתרה.

בסוף עונת 2011/2012 המועדון ירד מליגה המקצועית. בקיץ 2012 הוא הוקם מחדש ובהדרגה הצליח לחזור לליגה המקצועית.
שמאל|ממוזער|שחקני הקבוצה בעונת 1973/74
## שחקנים מפורסמים בעבר
* חוסה צ'אמוט
* לואיז אוליביירה
* ג'וזפה סיניורי
* נביו סקלה
* איגור שאלימוב
* איגור קוליבנוב
* דן פטרסקו
*בריאן רוי

## קישורים חיצוניים

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1920
קטגוריה:פוליה
רג'אנה

**רג'אנה** (באיטלקית: **Associazione Calcio Reggiana 1919**) הוא מועדון כדורגל איטלקי המייצג את העיר רג'ו אמיליה, איטליה. 

המועדון הוקם בשנת 1919 ושיחק בליגה עליונה במסגרת כמה עונות בשנות ה-20 של המאה ה-20. בשנות ה-90 הוא חזר לסרייה א' ושיחק בה כמה עונות.

## סגל שחקנים
נכון ל-18 בספטמבר 2025

 
 
 
 
 (בהשאלה מפלרמו)

 (בהשאלה מהלאס ורונה)
 
 (בהשאלה מהלאס ורונה)
 
 

 (קפטן)
 

 (בהשאלה מקרמונזה)

 

 
 (בהשאלה מאטאלנטה)
 
 
 
 
 (בהשאלה מהלאס ורונה)
 (בהשאלה מפלרמו)

## שחקנים מפורסמים בעבר
*  פבריציו ראבנלי
*  מקס טונטו
*  אנג'לו די ליוויו
*  ג'אן פיירו גספריני
*  וולטר מצארי
*  קלאודיו טפארל

## קישורים חיצוניים

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1919
פלורנס פרלי

**פלורנס פרלי** (בצרפתית: **Florence Parly**; נולדה ב-8 במאי 1963) היא אשת עסקים ופוליטיקאית צרפתית שכיהנה כשרת ההגנה והכוחות המזוינים של צרפת מ-21 ביוני 2017, עד 2022 במסגרת ממשלותיהם של אדואר פיליפ וז'אן קסטקס, תחת הנשיא עמנואל מקרון. פרלי חברת המפלגה הסוציאליסטית.

פרלי היא האישה השלישית שכיהנה כשרת ההגנה של צרפת. היא ירשה את סילבי גולאר ממפלגת המרכז מודם (MoDem), שנאלצה להתפטר לאחר חודש בתפקיד, יחד עם מנהיג המפלגה ושר המשפטים דאז פרנסואה ביירו, עקב חקירה של מפלגתה בחשד למימון פסול של עוזרים פרלמנטריים על חשבון האיחוד האירופי.

## ביוגרפיה
פרלי נולדה בפרוור בולון-ביאנקור, הצמוד לחלקה הדרום-מערבי של פריז ולכביש הטבעת שלה, בולוואר פריפריק. היא שירתה כשרת התקציב תחת ראש הממשלה ליונל ז'וספן בשנים 2000–2002. לאחר מכן שימשה כסגנית מנהל כללי באייר פראנס, ועד שנת 2017 עמדה בראש חברת הרכבות "SNCF Voyageurs".
 
ב-1991 נישאה פרלי למרטין ויאל.

## קישורים חיצוניים

## הערות שוליים

קטגוריה:נשות עסקים צרפתיות
קטגוריה:פוליטיקאיות צרפתיות
קטגוריה:שרי ההגנה של צרפת
קטגוריה:חברי המפלגה הסוציאליסטית הצרפתית
קטגוריה:עובדי אייר פראנס
קטגוריה:שרות הגנה צרפתיות
קטגוריה:צרפתיות שנולדו ב-1963
הראש המכני, רוח זמננו

250px|ממוזער|שמאל|הראש המכני, רוח זמננו
**הראש המכני, רוח זמננו** (בגרמנית: **Mechanischer Kopf – Der Geist unserer Zeit**) הוא יצירת אסמבלז' שנוצרה בין השנים 1919–1920 על ידי הצייר, הצלם והסופר האוסטרי, ראול האוסמן, בברלין, גרמניה. היצירה הוצגה בראשית שנות ה-20 של המאה העשרים, כ- 40 לפני הכרה רשמית של הממסד האמנותי באסמבלז' כאמצעי אמנותי בזכות עצמו. מדובר בבחירת אמצעי שנחשב מחוץ לגבולות האומנותיים המקובלים.

## רקע היסטורי
היצירה עוסקת בשינויים שחלו במבנים חברתיים וטכנולוגיים בעקבות המציאות במחצית הראשונה של המאה ה-20: עלייתם של ממשלים טוטליטרים, החיים שלאחר מלחמות הבלקן, לאחר מלחמת העולם הראשונה טרום מלחמת העולם השנייה, כמו גם בהיבטים שקשורים אנתרופולוגיה מקומית בדגש לבורגנות הגרמנית.

## תיאור היצירה
האסמבלז' מורכב מראש עץ מגולף, אשר שימש כבובה לפאות נוכריות במספרה. על ראש הבובה מוצבת כוס מתקפלת, ממנה יורד סרט מדידה קרוע במרכז המצח, לידו לוח קטן ועליו המספר 22, שעון עם מנגנון חשוף, על האוזן השמאלית נרתיק עור ובו צילינדר של מכונת כתיבה וארנק כסף מעור. מצד ימין מכשיר מדידה וסרגל עץ. נוכל למצוא מסמרים וברגים נעוצים באקראיות בראש הבובה. האוסמן בוחר ומשתמש בחפצי ׳רדי מייד׳, אותם הוא אוסף מן המציאות החוץ אומנותית, חפצים המצויים סביבו ביום יום וזמינים לכל אדם. 

מערכת היחסים בין החפצים וראש הבובה מבטאת את חדירת הגבולות אל הדימוי המרכזי. הם יוצרים צלילית חדשה אשר הופכת את הראש המקורי לסוג של ראש מכונה. נוכל לזהות קבוצות של חפצים מעולם תכן דומה למשל; קבוצת חפצים המייצגת טכנולוגיה: צילינדר מכונת כתיבה, מכשיר מדידה, מנגנון של שעון, חלקי מצלמה. קבוצת חפצים המייצגים את עולם המספרים והסדר: לוח עליו המספר 22, סרגל מדידה, סרט מדידה, מנגנון השעון מתקשר גם לקבוצה זו. האוסמן בוחר בחפצים שבורים בעלי איכות אסתטית פרגמטית, אלה מעניקות לנו רעיון לגבי תפיסתו של האוסמן בנוגע לחוסר שלמות, זמניות והתכלות החפצים הללו.

## הראש המכני
היבט מרכזי ביצירתו של האוסמן עוסק בביקורת שנגזרת מחיבור חפצים טכנולוגיים עם בובת ראש המסמנת את האדם. האוסמן לוקח דימוי, אשר במקור נראה אנושי למדי והופך אותו לעל-אדם, זאת על ידי חיבור של אלמנטים טכנולוגים אשר מערערים את האנושיות. הראש המכני של האוסמן מציע את עצמו כפליט בורגני של החברה המודרנית. החפצים מעיקים בצורה אבסורדית לבובת הראש הפסיבית ויוצרים מחזה חדש, שילוב של אלמנט אורגניואלמנט טכנולוגי. 

רעיון הקיבורג מעלה את תפיסת הזהות הטרוגנית והפוסט-מודרנית, הפילוסופיה המכניסטית של האוסמן התפתחה באמצעות ביקורת על המודלים הפרוידיאנים ומתמקדת ביתר דיוק עם בחירתו המודעת או הלא מודעת, להשתמש במודל של קיבורג כדי לייצג את האדם ההיברידי החדש: דמות אורגנית למחצה, ממוחשבת למחצה, אוטומטית למחצה, המופיעה בתדירות גבוהה יותר בעולם המודרני. האוסמן ראה את הקיבורג כדמות שיכולה לייצר לעצמה של זהות עצמית.

## קישורים חיצוניים
* פנינה בר עוזרמן, תולדות האמנות המודרנית, עמ' 119–120
* "Raoul Hausmann's Revolutionary Media: Dada Performance, Photomontage, and the Cyborg"
* MATTHEW BIRO, RAOUL HAUSMANN’S REVOLUTIONARY MEDIA: DADA PERFORMANCE, PHOTOMONTAGE AND THE CYBORG

קטגוריה:מודרניזם
קטגוריה:אסמבלאז'
יום האסטרואיד

**יום האסטרואיד** (הידוע גם כ**יום האסטרואיד הבינלאומי**) הוא אירוע שנתי גלובלי שנועד לעורר מודעות אודות אסטרואידים ומה ניתן לעשות כדי להגן על כדור הארץ מפניהם. יום האסטרואיד מצוין בכל שנה ב-30 ביוני לציון האירוע הקשה ביותר הקשור לאסטרואידים בהיסטוריה המודרנית - אירוע טונגוסקה שהתרחש ביער הטייגה בסיביר ב-30 ביוני 1908. יום האסטרואיד הוכרז במסיבות עיתונאים סימולטניות בלונדון ובסן פרנסיסקו ב-3 בדצמבר 2014, הארגון יוסד על ידי האסטרופיזיקאי והמוזיקאי הידוע ד"ר בריאן מיי  מלהקת הרוק Queen, אסטרונאוט אפולו 9 ראסל שוויקארט, מפיק הסרטים גריגורי ריכטרס ונשיאת קרן B612 דניקה רמי, משימת הארגון היא ללמד את העולם על חשיבות האסטרואידים בהיווצרות היקום שלנו והתפקיד שהם משחקים במערכת השמש שלנו היום.

בתוך 5 שנים בלבד, ביום האסטרואיד משתתפות סוכנויות החלל המשמעותיות בעולם: סוכנות החלל האירופאית ESA, סוכנות החלל היפנית JAXA, סוכנות החלל הרוסית ROSCOSMOS, וסוכנות החלל האמריקאית נאס"א וכן מדענים ידועים, אסטרונומים, מחנכים ואנשי תקשורת ברחבי העולם.

לארגון קיימים סניפים ברוב מדינות העולם והסניף הישראלי מנוהל על ידי ויקטור בר.

בשנת 2016 ארגון האומות המאוחדות הכריז על יום האסטרואיד בתור יום הלימוד הרשמי במטרה להבין טוב יותר את תפקיד האסטרואידים, בהמשך לפגיעת המטאור בעיר צ'יליבינסק ברוסיה ב-15 בפברואר 2013 ואירועים שונים סביב יום זה נערכים ברוב מדינות העולם ובכללן ישראל.

"המטרה שלנו היא להקדיש יום אחד בכל שנה ללמוד על אסטרואידים, המקור שלהם ביקום שלנו ולתמוך בהקצאת המשאבים הנחוצים למצוא אסטרואידים" – מסביר המייסד השותף בריאן מיי.

שותפה מרכזית של יום האסטרואיד היא ממשלת לוקסמבורג באמצעות סוכנות החלל של לוקסמבורג, שמובילה את התמיכה במאמצי החלל המסחרי.

## קישורים חיצוניים

* 
* יום האסטרואיד ישראל בפייסבוק
* 

קטגוריה:אסטרואידים
אסטרואיד
קטגוריה:מועדים בין-לאומיים
קטגוריה:אירועים בחודש יוני
ז'אן מאייר

**ז'אן מאייר** (בסלובנית: **Žan Majer**; נולד ב-25 ביולי 1992 במאריבור שבסלובניה) הוא כדורגלן סלובני המשחק בעמדת הקשר ההתקפי במנטובה.

## קריירת מועדונים
ב-26 ביוני 2017 מאייר חתם חוזה ל-3 שנים ברוסטוב עם אופציה להארכה בשנה נוספת. ב-1 בפברואר 2019 עזב את המועדון. ב-20 בפברואר חתם חוזה לחצי שנה בלצ'ה. ב-31 ביולי 2022 חתם ברג'ינה קלצ'ו. ב-1 בספטמבר 2023 חתם בקרמונזה. ב-8 ביולי 2025 חתם במנטובה.
 
## תארים
;דומז'אלה
* הגביע הסלובני: 2016/2017

## קישורים חיצוניים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:מריבור: כדורגלנים
קטגוריה:כדורגלני דומז'אלה
קטגוריה:כדורגלני רוסטוב
קטגוריה:כדורגלני לצ'ה
קטגוריה:כדורגלני רג'ינה קלצ'ו
קטגוריה:כדורגלני קרמונזה
קטגוריה:סלובנים שנולדו ב-1992
Directory Traversal

**Directory Traversal** או **Path Traversal** (באנגלית: **Directory Traversal**, "מעבר בין ספריות") היא התקפה נגד שרת או יישום אינטרנטי שמטרתה גישה לא מורשית אל מערכת הקבצים.

בהתקפה זו, מזהה התוקף אתרי אינטרנט המפנים לעמודים ולקבצים שונים ובודק את אימות הנתונים כאשר מזין קלט שונה.

במידה ומבוצע אימות, היישום אינו פגיע אך במידה ולא מבוצע אימות, הוא מוסיף פרמטרים נוספים (/..) המשנים את מבנה הנתיב וכך הוא יכול לעבור בין ספריות שונות במערכת הקבצים ואף לחזור אל ספריית השורש ולטעון קבצים שאינו מורשה לצפות בהם.

## שימוש
פונקציית **()include** מייבאת את הקובץ הרצוי, במידה והוא קיים מציגה אותו למשתמש.

בעזרת חזרה על מספר תווים הנחשבים למסוכנים, ניתן לגשת אל ספריות שונות במערכת הקבצים ואף לחזור אל ספריית השורש ולצפות בקבצים חסויים:
* /..
* \..
* ..

ניתן לקודד את התווים ובכך לחמוק מזיהוי של מערכות ההגנה השונות.

בדוגמה שלהלן, פגיעות ביישום הכתוב בשפת PHP:

```php
<?php
$template = 'red.php';
if (isset($_COOKIE['TEMPLATE']))
   $template = $_COOKIE['TEMPLATE'];
include ("/home/users/phpguru/templates/" . $template);
?>
```


שינוי בקשת HTTP, חזרה אל ספריית השורש ופתיחת קובץ המשתמשים:

```http
GET /vulnerable.php HTTP/1.0
Cookie: TEMPLATE=../../../../../../../../../etc/passwd
```


לחולל שינוי בתגובת השרת:

```http
HTTP/1.0 200 OK
Content-Type: text/html
Server: Apache

root:fi3sED95ibqR6:0:1:System Operator:/:/bin/ksh 
daemon:*:1:1::/tmp: 
phpguru:f8fk3j1OIf31.:182:100:Developer:/home/users/phpguru/:/bin/csh
```


**הפגיעות בכתובת ה-URL:**

בדוגמה שלהלן, מתרחשת טעינה של קובץ בשם page.html. במידה והמערכת אינה בודקת את הערך יוכל התוקף לשנות את הערך לביטוי אחר כרצונו.

```text
http://www.example.com/index.foo?item=page.html
```


בהתאם לסוג מערכת ההפעלה ובעזרת ניסוי וטעייה, יחזור התוקף אל ספריות האב ויחפש את הקבצים הנדרשים. 

```html
http://www.example.com/index.foo?item=../../../Config.sys
```


במידה וגם השרת עצמו פגיע, ניתן לקרוא ליישומים הרצים עליו:

```text
http://www.example.com/index.foo?item=../../../Windows/System32/cmd.exe?/C+dir+C:\
```


## ראו גם
* CSRF
* XSS
* File Inclusion

## קישורים חיצוניים

* מידע על המתקפה באתר Acunetix ''''''

* 

* מידע על המתקפה באתר WhiteHat ''''''

קטגוריה:אבטחת מחשבים
קטגוריה:האקינג
עונת 1997/1998 בסרייה א'

**עונת 1997/1998 בסרייה א**' הייתה העונה ה-96 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-31 באוגוסט 1997 והסתיימו ב-16 במאי 1998. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

ברשה, אמפולי, לצ'ה ובארי היו הקבוצות שעלו מהליגה השנייה.

יובנטוס זכתה באליפות בפעם ה-25 בתולדות המועדון ובפעם השנייה ברציפות.  

בסיום העונה, ב-29 באוגוסט 1998 נערך משחק של הסופר קאפ האיטלקי בו יובנטוס הפסידה 1:2 ללאציו שזכתה בגביע.

בסיום העונה לסרייה ב' ירדו ברשה, אטאלנטה, לצ'ה ונאפולי. במקום הקבוצות שירדו לסרייה א' העפילו סלרניטנה, ונציה, קליארי ופרוג'ה. 

## טבלת הליגה

## כדורגלנים מצטיינים
אוליבר בירהוף () שחקנה של אודינזה כבש 27 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - רונלדו (), אינטר
* כדורגלן זר של השנה - רונלדו (), אינטר
* כדורגלן איטלקי של השנה - אלסנדרו דל פיירו, יובנטוס
* שוער השנה - אנג'לו פרוצי, יובנטוס, פעם שנייה ברציפות

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1997 באיטליה
מה זאת אהבה...

**מה זאת אהבה...** הוא אלבומה השני של הזמרת ריקי גל, שיצא במאי 1988 ותוך זמן קצר הגיע למעמד של אלבום פלטינה.
## הפקה
בשנת 1988, שנה לאחר צאת אלבום הבכורה שלה, יצא אלבומה השני של גל, "מה זאת אהבה...", שגם הוא כמו הראשון הולחן והופק על ידי מתי כספי.
באלבום זה (לעומת הקודם) גל וכספי הלכו יותר לכיוון הבלוזי, קצת פחות רוקיסטי ויותר שקט.

בין שיריו המצליחים של האלבום: הדואט של גל וכספי "מה זאת אהבה" (מילים: אהוד מנור) שנכנס למקום ה-45 במצעד השנתי של שנת 1988 (תשמ"ח), "אילו יכולתי" ("אמא") (גם הוא למילים של אהוד מנור) שהגיע למקום ה-36 באותה השנה, "על ראש שמחתי" (למילים של נעמי שמר), "בצער לא רב, ביגון לא קודר" שכתב חנוך לוין, ו"ילד שלי" שגם כתב מנור. כמו כן, נכללה באלבום גרסה של גל וכספי לשיר "מקום לדאגה" שהלחין כספי למילים של יהונתן גפן (את הגרסה המקורית ביצעה שרה בדישי).

בעקבות הצלחת האלבום יצאו גל וכספי למופע משותף בשם "מה זאת אהבה".

אחרי שנים רבות של חיפוש דרך, סיימה ריקי גל את שנות ה-80 כזמרת רוק מצליחה ואהובה.

## שירי האלבום

* **כל הלחנים: מתי כספי.**
* בתקליט: שירים: 1–5 - צד א', שירים: 6–10 - צד ב'.

## משתתפים באלבום
* הפקה מוזיקלית ועיבודים: מתי כספי.

## קישורים חיצוניים

קטגוריה:אלבומי ריקי גל
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
קטגוריה:אלבומי בלוז
קטגוריה:אלבומי פלטינה בישראל
פיאצ'נצה (כדורגל)

**פיאצ'נצה** (באיטלקית: **Piacenza Calcio 1919**) הוא מועדון כדורגל איטלקי המייצג את העיר פיאצ'נצה שבאיטליה. המועדון משחק בסרייה ד' שהיא הליגה הרביעית באיטליה. 
## היסטוריה
המועדון הוקם בשנת 1919 ושיחק בליגות שונות. רק לאחר מלחמת העולם השנייה הוא הצליח להעפיל לסרייה ב'. בשנת 1993 הוא העפיל לראשונה לסרייה א' ושיחק בה כמה עונות במהלך שנות ה-90. עם העפלת הקבוצה לליגה הבכירה, אימץ המועדון מדיניות של שיתוף שחקנים בעלי אזרחות איטלקית בלבד, מדיניות אשר נשמרה עד שנת 2001. בתחילת המאה ה-21 הוא ירד לסרייה ב' ולא הצליח לחזור לליגה הבכירה. 

בעקבות העונה הלא מוצלחת 2010/2011 הקבוצה ירדה לליגה השלישית ובסופו של דבר הוכרז על פשיטת רגל, אולם עד מהרה היא הוקמה מחדש.

בשנים האחרונות הקבוצה שיחקה בליגה פרו שהיא הליגה השלישית האיטלקית. בשנת 2023 ירדה לליגה הרביעית.

## שחקנים מפורסמים בעבר
* פיליפו אינזאגי
* אלברטו ג'ילארדינו
* אנטוניו נוצ'רינו
* סימונה פפה
* ג'וזפה סיניורי
* פייטרו ורכובוד
* אנצו מרסקה

## קישורים חיצוניים

* 

פיאצ'נצה
קטגוריה:קבוצות כדורגל שהוקמו ב-1919
קטגוריה:קבוצות כדורגל שהוקמו ב-2012
קטגוריה:אמיליה-רומאניה: ספורט
SOS (משחק)

ממוזער|שמאל|דוגמה ללוח משחק SOS שעדיין לא הסתיים.
**SOS** הוא משחק עט ונייר עבור שני שחקנים או יותר. המשחק דומה לאיקס עיגול ולמשחק קווים וריבועים, אך הוא מורכב יותר. זהו משחק קומבינטורי כאשר הוא משוחק עם שני שחקנים. במונחים של תורת המשחקים, זהו משחק סכום אפס, דינמי, בעל ידיעה שלמה.

## מהלך המשחק
המשחק מתנהל על לוח ריבועי של משבצות, שגודלו 3x3 לכל הפחות. כל שחקן בתורו מוסיף או את האות "S" או את האות "O" לאחת המשבצות הריקות. אין דרישה מאף שחקן כי ישתמש באותה האות בכל תור. מטרת המשחק עבור כל שחקן היא לנסות ליצור רצף ישר של "SOS" בין שלוש משבצות סמוכות (אופקית, אנכית או באלכסון), וליצור רצפים רבים ככל הניתן. אם שחקן מצליח ליצור רצף של "SOS", הוא זוכה בתור נוסף, וממשיך לשחק כל עוד הוא ממשיך ליצור רצפים של "SOS". לאחר כל מהלך שבו שחקן לא מצליח ליצור רצף שכזה - התור עובר לשחקן הבא בתור.

ניתן לבצע מעקב אחרי הרצפים שכל אחד מהשחקנים עשה על ידי, למשל, הקפת רצף בעיגול עבור שחקן אחד, ומתיחת קו עבור השחקן השני. המשחק מסתיים ברגע שכל המשבצות מלאות, והזוכה הוא השחקן שצבר את מספר הרצפים הגדול ביותר. אם הלוח מתמלא ומספר הרצפים של כל שחקן הוא זהה, אז המשחק מסתיים בתיקו.

לחלופין, ניתן לשחק את המשחק כך שהשחקן הראשון שמצליח ליצור רצף של "SOS" הוא הזוכה, ואם אף שחקן לא מצליח ליצור רצף כזה - המשחק מסתיים בתיקו.

## קישורים חיצוניים

## הערות שוליים

קטגוריה:משחקי עט ונייר
קטגוריה:משחקי אסטרטגיה
קטגוריה:משחקי חשיבה
קטגוריה:משחקי ילדים
יהודי עם אווז

**יהודי עם אווז (ה)** (ברומנית: **Evreu cu gâscă**) הוא ציור שמן של ניקולאה גריגורסקו. אין על הציור תאריך, אך מקובל, על סמך בול ההכנסה שמצויר בו והצגת הציור בתערוכה בסלון הרשמי של פריז ב-1880, שצויר באותה שנה. נושא הציור ותוכנו מפורשים בדרך כלל כביקורת על מצב היהודים חסרי האזרחות ברומניה של התקופה ועל השחיתות השלטונית.

המעמד האזרחי-משפטי של יהודי רומניה העסיק רבים ברומניה ומחוץ לה במשך דורות, והיה נתון לשינויים. באוקטובר 1879 נענתה רומניה ללחצים ושינתה את סעיף 7 בחוקתה ולאחר השינוי הסעיף קבע: "השוני באמונות הדתיות ובהשקפות אינו מהווה ברומניה מכשול בהשגת הזכויות האזרחיות והפוליטיות ובשימוש בהן". לקבלת אזרחות התנאים הבאים:
* הגשת בקשה לשלטון ובה יפורטו ההון העצמי, משלח היד והרצון לדור ברומניה
* ותק של עשר שנות מגורים ברומניה והוכחה להיותו מועיל למדינה

הבקשות נזקקו לאישור בתי המחוקקים של רומניה, כל אחת בנפרד. תהליך ההתאזרחות של היהודים הפך למסלול ביזוי וסחיטת טובות הנאה עם מעט מאוד סיכויי הצלחה. על רקע זה צייר הצייר הרומני הנודע, ניקולאה גריגורסקו, ציור שמן של היהודי עם אווז. התמונה הוצגה ב-1880 בתערוכה בפריז והשם המקורי היה: Juif moldave allant demander la naturalisation à l'Assemblée roumaine ("יהודי ממולדובה בדרכו לפרלמנט הרומני, כדי לבקש התאזרחות"). זו לא הייתה פעם ראשונה שגריגורסקו צייר יהודים דתיים, אך הפעם, בנוסף לאווז, היהודי מחזיק בידו מכתב-בקשה מבויל בבול הכנסה, שניתן לקרוא את הכתוב עליו: המכתב מופנה לנשיא ולחברי בית המחוקקים. כלכלתם של יהודי מולדובה הייתה מבוססת במידה רבה על גידול אווזים ואכילת בשרם ושומנם. הציור הוא למעשה התייחסות אירונית של גריגורסקו לתהליך ההתאזרחות - בעיני הצייר, היהודי העני והתמים מבקש התאזרחות ומביא את האווז כדמי שלמונים לקידום התהליך. הציור זכה לתהודה גדולה, אך לא כל המביטים בו מתעמקים במכתב ובמשמעותו.

לאחר סגירת התערוכה של 1880 הציג גריגורסקו, ב-1887, את התמונה בתערוכת היחיד שפתח בפריז, ב ולאחר מכן הוצג בתערוכה ברומניה. בתערוכה ברומניה ביקר הרומני העשיר ביותר באותה תקופה, גאורגה קנטאקוזינו, שקנה את התמונה תמורת 8,000 מטבעות זהב, המחיר המוערך בתקופה המודרנית בכ-90,000 אירו. כעת התמונה היא בבעלות .

ציור יהודים היה נושא חביב במיוחד על גריגרסקו והוא יצר תמונות נוספות המנציחות יהודים, כשהמודלים שלו היו יהודי חבל מולדובה ויהודי גליציה, אליה נסע שלוש פעמים.

## קישורים חיצוניים
* תיאור הציור במוזיאון הלאומי לאומנות של רומניה, בבוקרשט 
* Povestea unui tablou filatelic: „Evreul cu gâsca” de Nicolae Grigorescu 

## הערות שוליים

קטגוריה:ציורים בעלי מוטיב יהודי
קטגוריה:גברים בציור
קטגוריה:ציורי שמן
קטגוריה:ציורים מהמאה ה-19
קטגוריה:ציור ריאליסטי
אווה באייר-פלוקיגר

**אווה באייר-פלוקיגר** (בגרמנית: **Eva Bayer-Fluckiger**; נולדה ב-25 ביוני 1951) היא מתמטיקאית שווייצרית, המכהנת כפרופסור למתמטיקה באקול פוליטקניק הפדרלי בלוזאן .

באייר-פלוקיגר חוקרת נושאים שונים בתחומים אלגברה, טופולוגיה ותורת המספרים. יחד עם המתמטיקאית ראמן פארימלה, הוכיחה את ההשערה השנייה של סר, אודות קוהומולוגיית גלואה של חבורות אלגבריות פשוטות קשר ופשוטות למחצה. עסקה רבות גם בעקרון הסה בחבורות אלגבריות ובתורת הקוהומולוגיה.

את עבודת הדוקטור שלה ביצעה באוניברסיטת ז'נבה בשנת 1978, בהנחייתו של מישל קרבאירה .

## לקריאה נוספת
* האתר האישי של באייר-פלוקיגר ב-EPFL

## קישורים חיצוניים

קטגוריה:אלגבראיסטים
קטגוריה:בוגרות אוניברסיטת ז'נבה
קטגוריה:בעלי תואר דוקטור מאוניברסיטת ז'נבה
קטגוריה:מתמטיקאיות שווייצריות
קטגוריה:מתמטיקאים שווייצרים
קטגוריה:מדעניות שווייצריות
קטגוריה:חוקרות טופולוגיה
קטגוריה:ילידות 1951
קטגוריה:שווייצרים שנולדו ב-1951
עונת ההופעות

**עונת ההופעות** הוא אלבום הופעה שהוקלט בסיבוב הופעות שערך הזמר שלמה ארצי ב-1 ביוני 2010.

האלבום יצא בחברת הד ארצי וזכה במעמד פלטינה כפולה על סך מכירות של 80 אלף עותקים.

## רשימת רצועות

## משתתפים
* שלמה ארצי - שירה וגיטרה אקוסטית
* אבי סינגולדה - גיטרות
* מאיר ישראל - מערכת תופים
* קרן טננבאום - כינור
* טל פורר - קלידים
* פיטר רוט - שירה ובס
* אייל מזיג - גיטרה בס
* שי מאירי - סקסופון

## הערות שוליים

## קישורים חיצוניים

קטגוריה:אלבומי שלמה ארצי
קטגוריה:אלבומי הופעה בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
שפרד סמית'

**דייוויד שפרד סמית' הבן** (באנגלית: **.David Shepard Smith Jr**; נולד ב-14 בינואר 1964) הוא מגיש טלוויזיה אמריקני.

הגיש בעבר את "דו"ח פוקס עם שפרד סמית'" ו"סטודיו B" בימי חול בערוץ פוקס ניוז. באוקטובר 2013 הפך סמית' למגיש של "שפרד סמית' מדווח", כמו גם עורך ראשי של מחלקת המבזקים המיוחדים (Breaking News). ב-2017 יצא בפומבי מהארון, תוך שהוא מגולל את ההתלבטות שלו לחשוף את עצמו כעובד של רשת שמרנית.

## קישורים חיצוניים

## הערות שוליים

קטגוריה:סגל פוקס ניוז
קטגוריה:מנחי טלוויזיה להט"בים
קטגוריה:עיתונאים להט"בים אמריקאים
קטגוריה:מגישי חדשות
קטגוריה:אמריקאים שנולדו ב-1964
רוסיאנקה (כדורגל נשים)

**"רוסיאנקה"** (רוסית: **Россиянка**) הוא מועדון כדורגל נשים מהעיר חימקי, שבמחוז מוסקבה. המועדון השתתף באליפות רוסיה בה זכה 5 פעמים.
## היסטוריה
הקבוצה הוקמה לראשונה בשנת 2003 בעיר קרסנוארמייסק כקבוצת הכדורגל "נדז'דה". שנה לאחר מכן שינתה שמה לשמה הנוכחי, "רוסיאנקה". ב-2015, מועדון הכדורגל עבר מהעיר קרסנוארמייסק לחימקי.

הישג השיא של הקבוצה במפעלים האירופיים הוא העפלה לרבע גמר גביע אופ"א בעונות 2007/08, 2011/12, 2012/13.

בעונת 2018 המועדון פורק עקב קשיים כלכליים.
## תארים
* **[[אליפות רוסיה בכדורגל נשים|אלופת רוסיה]]** (5): 2005, 2006, 2010, 2011/12, 2016
* **מחזיקת [[גביע רוסיה בכדורגל נשים|גביע רוסיה]]** (5): 2005, 2006, 2008, 2009, 2010

## הישגים לפי עונה

## קישורים חיצוניים
* 

* באתר womenfootball.ru

## הערות שוליים

קטגוריה:קבוצות כדורגל נשים רוסיות
קטגוריה:חימקי: ספורט
קטגוריה:מחוז מוסקבה: מועדוני כדורגל לשעבר
יחסי סלובקיה–צ'כיה

בין **[[סלובקיה|רפובליקת סלובקיה]]** לבין **[[צ'כיה|הרפובליקה הצ'כית]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
עד לנובמבר 1918 היו שתי המדינות תחת שלטון בית הבסבורג, כחלק מממלכת הבסבורג, ולאחר מכן כחלק מהאימפריה האוסטרית, שהפכה בשנת 1867 לאימפריה האוסטרו-הונגרית. בין השנים 1918–1993 היו שתי המדינות מאוחדות כמדינת צ'כוסלובקיה, למעט בתקופת מלחמת העולם השנייה, אז הייתה צ'כיה חלק מגרמניה הנאצית בשם הפרוטקטורט של בוהמיה ומוראביה, ואילו סלובקיה הייתה למדינה עצמאית, על אף שגם היא הייתה גרורה של גרמניה.

בינואר 1993 נפרדה צ'כוסלובקיה לשתי מדינות עצמאיות: הרפובליקה הצ'כית וסלובקיה. הרפובליקה הצ'כית שמרה לעצמה את ההמנון והדגל של צ'כוסלובקיה, ומיד באותו יום כוננו שתי המדינות יחסים דיפלומטיים מלאים ביניהם. כיום שתי המדינות הן חברות מלאות בנאט"ו ובאיחוד האירופי. בסביבות 200,000 איש ממוצא סלובקי חיים בצ'כיה, וכ-46,000 איש ממוצא צ'כי מתגוררים בסלובקיה. גוסטב סלאמקה, אזרח סלובקי, היה שר התחבורה של הרפובליקה הצ'כית בשנים 2009–2010, ובמשרדו הוא השתמש רק בשפה הסלובקית.

## יחסים דיפלומטיים
לצ'כיה יש שגרירות בברטיסלבה וקונסוליה כללית בקושיצה, ואילו לסלובקיה יש שגרירות בפראג וקונסוליה כללית בברנו. היחסים בין המדינות מוגדרים "מצוינים" ו"מאוד לבביים", ובדרך כלל הנשיאים בשתי המדינות מבקרים ביקור ראשון בחו"ל במדינה השכנה.

## שיתוף פעולה ביטחוני
בדצמבר 2016 אישרה ממשלת סלובקיה את הסכם שיתוף הפעולה על הגנה הדדית של המרחב האווירי, המאפשר שימוש במטוסים צבאיים צ'כיים וסלובקיים במרחב האווירי של המדינה השנייה, וחיזוק אפשרי של חיל אוויר ממדינה אחת על ידי עמיתו מהמדינה השנייה בשעת הצורך. לאחר אשרור ההסכם מהצד הצ'כי, ההסכם אמור להיכנס לתוקף ביולי 2017.

## קישורים חיצוניים
דור בן-ארי, פרידה, סיפור אהבה: 30 שנה לפירוד בין צ'כיה לסלובקיה, כתבה מתוך "ישראל היום".

## הערות שוליים

*
וסטפורט (אמסטרדם)

**רובע ווסטפורט** (בהולנדית: **Amsterdam Westpoort**) הוא אחד משמונה מחוזות של עיריית אמסטרדם, הולנד.

הרובע משתרע על שטח של 35.47 קמ"ר (מתוכם 9.46 קמ"ר מים), נחשב לאזור התעשייה של העיר, ברובע מועסקים כ-45 אלף עובדים ומעל ל-1500 חברות. 

בניגוד לרבעים אחרים באמסטרדם, ברובע זה מעט מאוד תושבים, אין לו ועדה מחוזית משלו ומקבל שירותים ממועצת העיר המרכזית. 

הרובע נחצה על ידי שני כבישים מהירים (A10, A5), שלשה קווי רכבת (אמסטרדם הארלם, אמסטרדם זנדם ואמסטרדם סכיפהול), נמל ווסטהאבן (Westhaven) ברובע מערב אמסטרדם (Amsterdam West), רובע המערב החדש (Amsterdam Nieuw West) ובים הצפוני.

## היסטוריה
רובע ווסטפורט הוא אחד ממחוזות אמסטרדם מאז שנת 1990 אך בניגוד לרבעים אחרים הוא מעולם לא היה רובע עצמאי עם עירייה ודירקטוריון המקבלים החלטות שונות, הרובע קיבל שירותים מהמועצת העיר המרכזית.

בתאריך 1 בינואר שנת 2015 הפך לנמל האוטונומי של אמסטרדם ובנוסף הועברו אליו מספר בתי עסק מדרום העיר.

## אתרים בעלי עניין ברובע זה
* תחנת הרכבת סלוטרדייק (Sloterdijk)
* מועדון הגולף של אמסטרדם (Amsterdamse Golf Club)
* נמל ווסטהאבן (Westhaven)
* פארק לנגה ברטן (Lange Bretten)

## קישורים חיצוניים

* האתר הרשמי של הרובע 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
צב צ'אקו

**צב צ'אקו** או **צב ארגנטינאי** (שם מדעי: *Chelonoidis chilensis*) הוא מין של צב החי באמריקה הדרומית ושייך לסוג צב נאוטרופי שבמשפחת צבים יבשתיים. צב זה מצוי בסכנת הכחדה.
## מאפיינים
אורך המקסימלי של הצב מגיע ל-43 ס"מ אך קרוב יותר ל-25 ס"מ. הוא בעל שריון בצבע צהבהב-חום או כהה יותר והראש חום. הרגליים ארוכות ובקצותיהם טפרים חדים. הראש והזנב קצרים ולא בולטים הרבה מהשריון.

תפוצת הצב היא בעיקר בארגנטינה אך גם בקצה הדרומי של בוליביה ופרגוואי. הוא מצוי בעיקר בערבות עשב ובתה. הצב צמחוני לגמרי וניזון מעשבים, עלים, זרעים, קקטוסים ופירות.

## קישורים חיצוניים

## הערות שוליים

קטגוריה:בעלי חיים שתוארו ב-1870
קטגוריה:טקסונים שתוארו בידי ג'ון אדוארד גריי
קטגוריה:צבים יבשתיים
קטגוריה:בוליביה: זוחלים
קטגוריה:ארגנטינה: זוחלים
קטגוריה:בעלי חיים בפמפס